Nekropola Borak
<s>Nekropola Borak, naselje  Burati, opština Rogatica, Bosna i Hercegovina, nalazi se na listi 28 srednjovjekovnih nekropola stećaka koje su 2016. godine proglašene Svjetskom baštinom UNESCO-a.</s><s>Na listi su 20 nekropole u Bosni i Hercegovini, po 3 u Srbiji i Crnoj Gori, a 2 u Hrvatskoj.</s><s>Nekropola je i nacionalni spomenik BiH.</s>

<s>Lokacija 
Nalazi se uz put Sokolac-Rogatica (Han-stjenički plato) u naselju Burati.</s>

<s>Historija 
Rogatica je u XIV i XV vijeku bila usko vezana za utvrđenje Borač, i za njegove gospodare Radinoviće, odnosno Pavloviće, koji su u XV vijeku držali u svojoj vlasti cijeli kraj od izvora rijeke Bosne do Drine, uključujući trg u Rogatici.</s><s>Po tom gradu jedno vrijeme, tokom prvih godina turske vlasti i sam trg Rogatica nazivao se Borač (Bazar Borač).</s><s>Razrušeni grad u kojem su bili dvorovi Pavlovića leži iznad lijeve obale rijeke Prače, uz današnje selo Varošište.</s><s>Turci su Borač zauzeli prije 1466. godine i uskoro ga napustili.</s>

<s>Postoji vjerovatnost da je Borač najprije bio na suprotnoj strani Mesića, između današnjih sela Borača i Brčigova, gdje se vide ostaci tvrđave.</s><s>Na ovaj zaključak upućuju ne samo ostaci tvrđave nego i ime samog današnjeg sela Borač, koje se nalazi neposredno uz tvrđavu.</s>

<s>Opis  
Na nekropoli je evidentirano vidljivih, dobro obrađenih, 212 stećaka, od toga 34 sanduka.</s>

<s>Prema konfiguraciji terena da se zaključiti da bi njihov broj mogao biti i veći.</s><s>Na većini stećaka prisutni su lišajevi i mahovina, a zasuti su i lišćem (stećci su smješteni u mladoj hrastovoj šumi).</s><s>Jedan dio je djelimično ili u potpunosti utonuo.</s><s>Ukrašena su 3 primjerka, i to jedan sanduk i 2 sljemenjaka.</s><s>Motivi su: polumjesec, rozeta, ruka s mačem i predstave psa, srne, čovjeka i medvjeda</s>

<s>Vidi još 
Nekropola Lađevine</s>

<s>Literatura 
 Šefik Bešlagić, Sarajevo: “Veselin Masleša“, 1982.</s><s>STEĆCI – KULTURA I UMJETNOST
 Esad Kurtović i Emir O. Filipović.</s><s>Sarajevo: Filozofski fakultet u Sarajevu – Odsjek za historiju, U literaturi još neobjavljena transkripcija i transliteracija natpisa sa stećka.</s>

<s>Reference</s>

<s>Nacionalni spomenici u Rogatici
Pavlovići
Svjetska baština u Bosni i Hercegovini
Nekropole stećaka</s>

